Hombres

Hombres er en norsk-svensk kriminalserie som gikk svenske Kanal 5 i 2006 og på TVNorge i 2007. Serien handler om fire unge menn som utfører det de anser som det perfekte kupp. Christian Skolmen har en sentral rolle.

Serien ble ingen seersuksess, hverken i Sverige eller Norge.Cinerama - Hombres (26.9.2007)  «TV-serien Hombres ble ikke helt den suksessen TVNorge og svenske Kanal 5 hadde håpet på. Serien klarte å miste utrolig mange seere mellom premieren og neste episode.» 

Hombres var en samproduksjon mellom de to SBS-eide kanalene TVNorge og Kanal 5 og skal ha kostet 24 millioner kroner å produsere. Den ble sendt på svenske Kanal 5 i 2006.

Handling
Den småkriminelle finansakrobaten Pål Skogland har nylig sittet i fengsel. Der har han fått greie på et fondsfirma som besitter 354 millioner svarte kroner. Skogland danner et team for å få tak i pengene. Med seg får han Manne af Ejderhorn, en overklassegutt, og brødrene Victor og Emil Carlberg. De to sistnevnte jobber i fondsfirmaet pengene skal stjeles fra. Pengene skal etter planen overføres til en bank på Mallorca og siden de er svarte kan ingen anmelde kuppet. Ranet går etter planen og pengene overføres til Mallorca. Etter at de nyrike kuppmakerne kommer til middelhavsøya begynner imidlertid problemene å melde seg. Der oppstår det splid mellom dem og etterhvert oppstår det et høk over høk-spill med overraskende vendinger. 

Seertall og mottakelse
Hombres ble en seerfiasko, både i Norge og Sverige. Premieren i Sverige ble kun sett av 160 000,Expressen - "Hombres" på Kanal 5 - en rejäl tittarflopp (27.9.2006) mens kun 90 000 så andre episode.Aftonbladet - Kanal 5 flyttar Hombres (3.10.2006) «Premiären som sändes förra lördagen lockade bara 160 000 tittare. I lördags valde ännu färre att titta på programmet, endast 90 000.» De lave seertallene førte til at Kanal 5 besluttet å flytte den til et annet sendetidspunkt.Svenska Dagbladet - Brittisk trend i tv i vår (29.12.2006) 

Serien ble heller ingen seersuksess i Norge, der den i snitt ble sett av 98 000. Første episode hadde 177 000 seere og siste episode 90 000.Nettavisen - Hombres skuffet TVNorge (23.4.2007) «Gjennomsnittet for serien på 16 episoder ble noe bedre enn finalen, 98.000 fulgte serien i snitt fra start til slutt. Likevel er det labre tall for en så pass stor satsing.»

TV-anmelderne
Dagbladets TV-anmelder gav den terningkast fem,Dagbladet - «Hombres» (21.6.2007) VG terningkast tre, Bergens Tidende terningkast fem,Aftenbladet - Pappagutt-drama  (4.mars.2007) Aftenposten terningkast treAftenposten Kultursøndag- Bra standardvare (4.3.2007, s.9) og CINERAMA terningkast fire.

I rollene
Christian Hillborg som Manne af Ejderhorn
Tito Pencheff som Emil Carlberg
Christian Skolmen som Pål Skogland
Emil Forselius som Victor Carlberg
Ola Wahlström som Hans Johannesen 
Pia Tjelta som Linn
Helena af Sandeberg som Helena Moberg 
Gloria Tapia som Marika 
Saga Gärde som Patricia de Jeanneau 
Joachim Persson som Filip E. Breitholtz

Referanser

Kategori:Svenske krimserier
Kategori:Norske krimserier
Kategori:TV-produksjoner på TVNorge
Kategori:Svenske TV-produksjoner fra 2000-årene
Kategori:Norske miniserier
Kategori:Svenske miniserier
Kategori:Norske TV-produksjoner fra 2000-årene